**Отчет за дейността на НЧ „Васил Левски“-1938 г. село Усойка, общ. Бобошево   
 за 2023 година**Читалищата са единствените културни институции в България-огнища на духовност в обществения живот.  
  
Възникнали по времето на бъграското възраждане те са били истинска опора на българите в тогавашните трудни времена. Подобно на времето през Възраждането и днес в условията на демокрация читалищата преминават през много трудности. Работещите в тази система с много труд и желание се справят с тези предизвикателства.  
  
В читалището всеки може да се изяви независимо от възрастта, политическата принадлежност и религия. Тук се пее, танцува, подготвят се сценки, обичаи, изнасят се концерти.  
  
НЧ „Васил Левски“-1938 г. село Усойка има вече 85 годишен юбилей, като дейността е многообразна.  
  
**Библиотечна дейност**Читалищната библиотека в село Усойка отговаря на изискванията по чл.8 от Закона за обществените библиотеки, т.е. библиотеката е вписана регистъра на обществените библиотеки към Министерството на културата. Същата разполага с 9300 (девет хиляди и триста) тома литература.  
През 2023 година не са закупени нови книги поради ограничените средства, с които разполага читалището, но затова пък има 400 броя тома литература (дарения).  
Библиотеката е подредена съгласно всички изисквания от Закона за библиотеките, както и Наредбата за библиотечния фонд. Същата се посещава, както от деца така и от възрастни.  
Особено добре това става през летния сезон, когато в селото идват деца от много други населени места.  
  
**Организационна дейност в читалището**През 2023 година читалищното настоятелство редовно е провеждало своите заседания, като изминалата година те са шест на брой. В своята работа настоятелството винаги се ръководи от ЗНЧ и Устава на НЧ „Васил Левски“-1938 г. село Усойка. На заседанията се разглеждат въпроси касаещи читалищните дейности и проблеми. През изминалата година е проведено едно редовно-годишно отчетно събрание, на което е отчетена дейността на читалището.   
През 2023 година читалището е изпратило необходимата информация до кмета на общината, Обс—Бобошево, Министерство на културата, Териториално-статистическия институт гр. Кюстендил, до окръжна библиотека ,,Ем. Попдимитров“ гр. Кюстендил, като до всички институции са спазени необходимите срокове за получаване.  
Читалището в село Усойка отговаря на всички изисквания по чл.10 от ЗНЧ, т.е. вписано е в Министерството на културата под номер 25.  
НЧ „Васил Левски“-1938 г. село Усойка отговаря и на изискванията по чл.9, ал.8 от ЗНЧ-  
има 54 действителни членове. Същите редовно плащат членския си внос и активно участват в дейността на читалището.  
Съгласно новите изисквания от Закона за юридическите лица с нестопанска дейност същото е регистрирано в Търговския регистър.  
  
**Финансиране**  
  
Финансирането на читалището се извършва изцяло от Министерството на културата. Субсидията се разпределя от комисия назначена от кмета на общината съгласно чл.23, ал.1 от ЗНЧ.  
За 2023 година държавната субсидия беше в размер на 13 940 (тринадесет хиляди деветстотин и четиридесет лева)-една субсидирана бройка.  
По предложение на кмета на общината Крум Маринов беше отпусната и общинска субсидия в размер на 1000 (хиляда лева). Тези средства бяха изразходвани с решение на читалищното настоятелство за Земляческа среща събор, проведена в края на месец август. В началото на месец декември по решение на новия кмет на община Бобошево Стефан Тачев на читалището беше преведена допълнителна субсидия в размер на 1000 лв. (хиляда лева) от общинската субсидия по култура. Освен това в размер на 400 лева през месец октомври 2023 читалището получи от наеми за салона. В размер на 216 лева читалището има от членски внос за съответната година.   
  
**Културно-масова дейност**  
  
През 2023 година читалището в село Усойка е провело следните културно –масови мероприятия:  
  
„Бабин ден“-месец януари-провеждане на обичая „Раждане на бебе“.  
„Трифон Зарезан“-месец февруари-представяне на обичая „Зарязване“, честване на 150 години от обесването на Васил Левски.  
Чествена на Деня на самодееца и Баба Марта,витрина във връзка с 145 години от освобождението на България от турско робство-месец март.  
Празник по случай Деня на българската просвета и култура-24 май.  
През месец август 2023 година читалището съвместно с кметството провде Земляческа среща- събор, в която участваха танцови състави от град Дупница и село Ресилово. В същата взе участие Йорданка Варджийска и Васко Лазаров . Събора се превърна в истински празник не само за жителите на село Усойка, но и за цялата община Бобошево.  
През месец ноември беше проведено тържество за Деня на Народните будители. Освен това през този месец се проведе и тържество във връзка с Деня на християнското семейство-21 ноември.  
През месец декември читалището проведе Новогодишен бал. През същия месец съвместно с община Бобошево осъществи Коледно тържество, като на децата от селото бяха раздадени подаръци.  
  
**Художествена самодейност**  
  
През 2023 година към НЧ „Васил Левски“-1938 г. село Усойка работиха следните състави:  
  
  
1. Танцов състав  
Този състав е сформиран през 2021 година и се ръководи от Владко Евтимов от град Дупница. Същия състав участва във всички мероприятия организирани от читалището.  
  
  
2. Състав за художествено слово  
 В него участват деца от седем до четиринадесет годишна възраст. Особено силна изява, състава имаше през месец август на Земляческата среща-събор, където децата изнесоха рецитала „Изворът на белоногата“. Състава се ръководи от секретаря на читалището.  
  
  
**Финансови документи**   
  
През 2023 година финансовите документи на читалището се водеха от счетоводителя Владимир Шопов. Същия получава хонорар в размер на 80.00 (осемдесет лева). Документите се внасят при главния счетоводител от секрестая на читалището в община Бобошево на всеки три месеца, а в края на годината за цялата година.  
В края на месец юни счетоводителя прави финансов отчет, който се публикува в Търговския регистър.  
Отчет за дейността на читалището, както и отчет за изразходваните средства за 2023 година читалищното настоятелство ще представи в срок до 31 март 2024 година след провеждането на Редовно годишно събрание на читалището.  
  
**Персонал в читалището**  
  
Към НЧ „Васил Левски“-1938 г. село Усойка работи един служител, който изпълнява длъжността читалищен секретар. Същия отговаря за текущата, организационната, културно-масовата дейност, както и за хигиената в библиотката и читалищния салон при провеждане на мероприятия.  
Служителят в читалището работи на минимална работна заплата, въпреки че има необходимото образовние, но бюджета в читалището е крайно ограничен, за да бъде направено някакво увеличение.  
  
**Материално-техническа база**   
  
Читалището разполага с площ от 7300 кв.м. Сградата е общинска собственост, като помещенията в библиотеката и читалищния салон са предоствени от ОбС-Бобошево на читалището за безвъзмездно ползване. В сградата има и две гримьорни, както и пенсионерски клуб. Същия се ползва от читалището за провеждане на културно-масови мероприятия.  
  
Както досега, така и за в бъдеще читалището в село Усойка ще продължи активно да работи за духовното израстване на хората в селото.